Arten ligner sterkt på en gallveps og ble lenge tatt for å tilhøre denne familien. Den er 1,6-3,7 millimeter lang, hodet er kort og bredt, nesten så bredt som kroppen. Antennene består av 13-14 ledd. Kroppen er kledt med fine, korte hår og er noe matt. Thorax er stor, pronotum bredt og rundet med flere korte lengdefurer. Bakkroppen er forholdsvis liten, flattrykt fra sidene. Vingene har årer helt ut i spissen (en lengdeåre når nesten vingespissen).